CELEX: 62008TN0032
Language: sk
Date: 2007-01-18 00:00:00
Title: Vec T-32/08: Žaloba podaná 18. januára 2008 – Evropaïki Dynamiki/Komisia

12.4.2008   
            
            
               SK
            
            
               Úradný vestník Európskej únie
            
            
               C 92/32
            
         Žaloba podaná 18. januára 2008 – Evropaïki Dynamiki/Komisia
   (Vec T-32/08)
   (2008/C 92/66)
   Jazyk konania: angličtina
   Účastníci konania
   
      Žalobca: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis, lawyer)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie, ktorým sa rozhodlo, že ponuka žalobcu sa vyhodnocuje ako neúspešná a zákazka sa zadáva úspešnému uchádzačovi,
            
         
               —
            
            
               zaviazať Komisiu na náhradu škody vo výške 65 565 eur, ktorá bola spôsobená žalobcovi v predmetnom výberovom konaní,
            
         
               —
            
            
               zaviazať Komisiu na náhradu všetkých trov konania, ktoré žalobcovi vznikli v súvislosti s touto žalobou, a to aj v prípade, ak bude táto žaloba zamietnutá.
            
         Žalobné dôvody a hlavné tvrdenia
   Na podporu svojej žaloby žalobca uvádza, že Európska komisia si v rámci výberového konania ENV.A.1/SER/2007/0032 na „Analýzu trhu s cieľom rozvoja nového prístupu vo vzťahu k internetovej stránke,Životné prostredie pre mladých Európanov'“ (Ú. v. EÚ 2007/S 83 – 100898) nesplnila svoje povinnosti, ktoré jej ukladá finančné nariadenie (1), jeho vykonávacie pravidlá a smernica 2004/18/ES (2).
   Žalobca ďalej tvrdí, že verejný obstarávateľ sa dopustil niekoľkých nesprávnych právnych posúdení, čo viedlo k zamietnutiu jeho ponuky. Okrem toho verejný obstarávateľ vo svojich rozhodnutiach údajne porušil svoju povinnosť odôvodnenia, a predovšetkým povinnosť oznámiť žalobcovi zodpovedajúce bodové hodnotenie, ktoré získal úspešný uchádzač.
   Žalobca preto žiada o zrušenie rozhodnutia Európskej komisie, ktorým sa rozhodlo, že jeho ponuka sa zamieta a zákazka sa zadáva úspešnému uchádzačovi, a zaviazať žalovanú na náhradu všetkých trov konania, a to aj v prípade, ak bude táto žaloba zamietnutá. Subsidiárne, keďže je veľmi pravdepodobné, že zákazka bude do doby, kým Súdny dvor rozhodne vo veci, úplne splnená, resp. ak už nebude možné rozhodnutie zrušiť, žalobca požaduje peňažnú kompenzáciu (náhradu škody) v zmysle článkov 235 a 288 ES.
   
      (1)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, s. 1; Mim. vyd. 01/004, s. 74).
   
      (2)  Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132).